biswa921/orwiki-latest-pages-articles-raw huggingface dataset:
ଓଡ଼ିଆ ଉଇକିପିଡ଼ିଆ

ଓଡ଼ିଆ ଉଇକିପିଡ଼ିଆ (orwiki ନାମରେ ମଧ୍ୟ ଜଣା) ଉଇକିପିଡ଼ିଆର ଓଡ଼ିଆ ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୨ ମସିହା ଜୁନ ମାସରେ ଆରମ୍ଭ ହୋଇଥିଲା ଓ ମଇ ୨୦୧୧ ସୁଦ୍ଧା ଏଥିରେ ୧,୦୦୦ ପ୍ରସଙ୍ଗ ତିଆରି ହୋଇଥିଲା । ଏହା ୨୦ଟି ଭାରତୀୟ ଉପମହାଦେଶୀୟ ଭାଷାର ଉଇକିପିଡ଼ିଆମାନଙ୍କ ଭିତରେ ସର୍ବପୁରାତନ । ଓଡ଼ିଆ ଉଇକିପିଡ଼ିଆରେ ପ୍ରଥମ ସମ୍ପାଦନା ୨୦୦୨ ମସିହା ଜୁନ ୩ ତାରିଖରେ ଆରମ୍ଭ ହୋଇଥିଲା ।

 ଇତିହାସ  
ଓଡ଼ିଆ ଉଇକିପିଡ଼ିଆ ଭାରତୀୟ ଉପମହାଦେଶର ପ୍ରଥମ ଉଇକିପିଡ଼ିଆ ଭାବେ ୨୦୦୨ ମସିହାରେ ଆରମ୍ଭ ହୋଇଥିଲା । ସର୍ବପ୍ରଥମ ଉଇକିପିଡ଼ିଆ ଇଂରାଜୀରେ ଏହାର ବର୍ଷେ ପୂର୍ବରୁ ଆରମ୍ଭ ହୋଇ ତା' ପରେ ସେହି ବର୍ଷ ଜର୍ମାନ ଭଳି ବିଭିନ୍ନ ଅଧିକ କଥିତ ବିଶ୍ୱଭାଷାରେ ମଧ୍ୟ ଆରମ୍ଭ ହୋଇଥିଲା । ଓଡ଼ିଆ ଉଇକିପିଡ଼ିଆ 

ଜୁନ ୨୦୧୮ ସୁଦ୍ଧା ୧୩,୯୬୩ଟି ଲେଖା ଥିଲା ଓ ଏହା ବିଶ୍ୱର ୨୪୦ଟି ଭାଷା ମଧ୍ୟରୁ ଅଧିକ ଲେଖା ଥିବା କ୍ରମରେ ୧୭୬ ନଂ ସ୍ଥାନ ପାଇଥିଲା।  ଓଡ଼ିଆ ଉଇକିପିଡ଼ିଆରେ ବର୍ତ୍ତମାନ ଟି ପ୍ରସଙ୍ଗ ରହିଛି,  ଜଣ ପଞ୍ଜିକୃତ ଉଇକିଆଳି ଅଛନ୍ତି ଏବଂ  ଜଣ ସକ୍ରିୟ ଉଇକିଆଳି ଅଛନ୍ତି । ବିଗତ ୩୦ ଦିନ ମଧ୍ୟରେ ଏକ ବା ତହିଁରୁ ଅଧିକ ସମ୍ପାଦନା କରିଥିବା ଉଇକିଆଳିଙ୍କୁ ସକ୍ରିୟ ଭାବେ ଗଣାଯାଏ ।

 ସାଂଖିକ ତଥ୍ୟ 
 କ୍ରମିକ ଭାଷା ଭାଷା (ସ୍ଥାନୀୟ) ଉଇକି ପ୍ରସଙ୍ଗସବୁ ମୋଟ ସମ୍ପାଦନା ପରିଚାଳକଗଣ ବ୍ୟବହାରକାରୀ ସକ୍ରିୟ ସଭ୍ୟ ଛବିସବୁ ଗଭୀରତା ୧୮୯ ଓଡ଼ିଆ  [ ଓଡ଼ିଆ] or [ ୧୩,୯୫୭] ୧୩,୯୫୭ ୩,୨୦,୬୨୪ ୫ ୧୭,୬୨୬ ୫୨ ୧୧୯ 206
All Wikipedias ordered by number of articles, List of Wikipedias.

ତଳ ଟେବୁଲରେ ପ୍ରସଙ୍ଗ ପିଛା ସମ୍ପାଦନା ତଥ୍ୟ ରହିଛି:
 କ୍ରମିକ ଭାଷା ଭାଷା (ସ୍ଥାନୀୟ) ଉଇକି ସମ୍ପାଦନା / ପ୍ରସଙ୍ଗ ମୋଟ / ପ୍ରସଙ୍ଗ ବ୍ୟବହାରକାରୀ / ପ୍ରସଙ୍ଗ ପ୍ରସଙ୍ଗ ସମ୍ପାଦନା ମୋଟ ବ୍ୟବହାରକାରୀ ୪୮  ଓଡ଼ିଆ  [ ଓଡ଼ିଆ]    ୨୩  ୪.୩  ୧.୩ ୧୩,୯୫୭ ୩୨୦,୬୧୭  ୫୯,୭୧୩  ୧୭,୬୨୪
List of Wikipedias by edits per article. Accessed 26 August 2007

thumb|Statistics of Oriya Wikipedia's active users
thumb|Page views of Oriya WikipediaStats Wikimedia. 3 November 2011
Wikipedia Report Card: summaries for Oriya
 ସବିଶେଷ  ତଥ୍ୟ  ବାର୍ଷିକ ବଦଳ  ମାସିକ ବଦଳ ମାସିକ ପୃଷ୍ଠା ଦର୍ଶନ  ୨୭୭,୭୪୭  --  --  ପ୍ରସଙ୍ଗ ସଂଖ୍ୟା  ୧୩,୯୦୮	 +୧୦%  +୧% ଦୈନିକ ନୂଆ ପ୍ରସଙ୍ଗ  ୪  --  --     ମାସିକ ସମ୍ପାଦନା  ୨,୫୨୨  +୯୮%  -9% ସକ୍ରିୟ ସଭ୍ୟ  17  -୧୨%  +୫୮% ଅତି ସକ୍ରିୟ ସଭ୍ୟ  6  +୩୩%  +0% ନୂଆ ଉଇକିଆଳି  3  --  -- ଭାଷାଭାଷୀ  ୩୧,୦୦୦,୦୦୦  --  --  ଏକ ମିଲିଅନ ଲୋକରେ ଉଇକିଆଳି  0.୫  --  -- 
Oriya Wikipedia at a glance. September 2011
thumb|center|1000px|ଉଇକିପିଡ଼ିଆର ପ୍ରସଙ୍ଗ ଗଣନାରେ ଅତି କମରେ ଗୋଟିଏ ଲିଙ୍କ ଥିବା ପ୍ରସଙ୍ଗ ଗଣାଯାଇଥାଏArticle count (Official), Oriya Wikipedia|alt=

 ଆଧାର 

 ବାହାର ଆଧାର 
  Oriya Wikipedia
  Oriya Wikipedia mobile
 Wikipedia.org multilingual portal
 Wikimedia Foundation

ଶ୍ରେଣୀ:Internet properties established in 2002
ଶ୍ରେଣୀ:Oriya encyclopedias
ଶ୍ରେଣୀ:Wikipedias by language
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ହିନ୍ଦୁ

100px|right|ହିନ୍ଦୁମାନଙ୍କ ସ୍ୱସ୍ତିକ
ହିନ୍ଦୁ କହିଲେ ଭାରତୀୟ ଉପମହାଦେଶର ମୂଳ ନିବାସୀମାନଙ୍କର ଦାର୍ଶନିକ, ଧାର୍ମିକ ଓ ସାଂସ୍କୃତିକ ଭାବଧାରାକୁ ବୁଝାଇଥାଏ । 
ସାଧାରଣ ଭାବରେ ହିନ୍ଦୁ ଧର୍ମର ଅନୁଗାମୀମାନେ ହିନ୍ଦୁ ଭାବେ ପରିଚିତ । ହିନ୍ଦୁମାନେ ଆତ୍ମା,କର୍ମ,ଅବତାର ବାଦ,ପୁନର୍ଜନ୍ମ, ମୁର୍ତି ପୂଜା,ଅହିଂସା ଆଦିରେ ବିଶ୍ୱାସ କରନ୍ତି । ପ୍ରାଚୀନ କାଳରୁ ହିନ୍ଦୁ ଧର୍ମକୁ ସନାତନ ଧର୍ମ ମଧ୍ୟ କୁହାଯାଉଛି।

ହିନ୍ଦୁ ଶବ୍ଦଟି ସିନ୍ଧୁ ନଦୀରୁ ଆସିଅଛି । ସିନ୍ଧୁନଦୀରରେ ପଶ୍ଚିମରେ ବସବାସ କରୁଥିବା ପାରସୀ,ଆରବୀ ଅଧିବାସୀମାନେ ମଧ୍ୟ ହିନ୍ଦୁ ନାମରେ ପରିଚିତ।ସିନ୍ଧୁନଦୀର ପୂର୍ବଦେଶ ହିନ୍ଦୁସ୍ତାନ,ସେଠାରେ ରହୁଥିବା ଅଧିକଂଶ ଅଧିବାସୀ ହିନ୍ଦୁ ।

ହିନ୍ଦୁ ଧର୍ମ କୈଣସି ବ୍ୟକ୍ତି ବିଶେଷଙ୍କଦ୍ୱାରା ସ୍ଥାପନା କରାଯାଇନାହିଁ। ଏହା ପ୍ରାଚୀନ କାଳରୁ ଭିନ୍ନ ଭିନ୍ନ ମତ ଓ ବିଶ୍ୱାସରୁ ଉତ୍ପନ୍ନ ହୋଇଛି। ଏଥି ପାଇଁ ହିନ୍ଦୁଧର୍ମକୁ ଏକ ବିକାଶଶୀଳ ଧର୍ମ କୁହାଯାଏ। ହିନ୍ଦୁଧର୍ମର ମୂଳସତ୍ତ୍ୱ - ସତ୍ୟ,ଅହିଂସା,ଦୟା,କ୍ଷମା ଓ ଦାନ। ସେଥିପାଇଁ ନିଜର ମନ,ବଚନ ଓ କର୍ମଦ୍ୱାରା ହିଂସାଠାରୁ ଦୂରେଇ ରହୁଥିବା ମଣିଷକୁ ହିନ୍ଦୁ କୁହାଯାଏ। ହିନ୍ଦୁ ଧର୍ମର ଇତିହାସ ବହୁତ ପ୍ରାଚୀନ। ପୁରାଣ ଅନୁସାରେ ପୃଥିବୀର ସୃଷ୍ଟି ସମୟରୁ ହିଁ ହିନ୍ଦୁଧର୍ମର ଆବିର୍ଭାବ ହେଇଥିଲା। ଏହାକୁ ସନାତନ ଧର୍ମ ମଧ୍ୟ କୁହାଯାଏ।

୯୨ କୋଟି ଧର୍ମାବଲମ୍ବୀଙ୍କ ସହିତ ହିନ୍ଦୁ ଧର୍ମ,ଖ୍ରୀଷ୍ଟ ଧର୍ମ ଓ ଇସଲାମ ଧର୍ମ ପରେ ଦୁନିଆର ୩ୟ ବଡ଼ ଧର୍ମ। ହିନ୍ଦୁଧର୍ମର ଅଧିକାଂଶ ଧର୍ମାବଲମ୍ବୀ ଭାରତ ଓ ନେପାଳରେ ବସବାସ କରନ୍ତି।

ହିନ୍ଦୁ ଧର୍ମରେ ଅନେକ ଗ୍ରନ୍ଥ ହଜାର ବର୍ଷ ପୂର୍ବେ ରଚନା କରାଯାଇଛି।ପୁରାଣ ଓ ମହାକାବ୍ୟ ମଧ୍ୟରେ ରାମାୟଣ ଓ ମହାଭାରତ ଅନ୍ୟତମ। ଭଗବତ ଗୀତା ମହାଭାରତର ଏକ ଅଂଶ ଏବଂ ଏହାକୁ ଚାରି ବେଦର ସାର ବୋଲି କୁହାଯାଏ।
 ଆଧାର 

 ଆହୁରି ପଢ଼ନ୍ତୁ 
 
 
  First revised edition.
 

ଶ୍ରେଣୀ:ଧର୍ମ
ଶ୍ରେଣୀ:ହିନ୍ଦୁ ଧର୍ମ
ଜେନିଫର ଉଇଙ୍ଗେଟ

thumb|Watch Time's ପତ୍ରିକାର ଉନ୍ମୋଚନୀ ସଭାରେ ଜେନିଫର ଉଇଙ୍ଗେଟ

ଜେନିଫର ଉଇଙ୍ଗେଟ ଛୋଟ ପରଦାର ଜଣେ ଆଗ ଧାଡିର ଉପସ୍ଥାପିକା,ମଡେଲ ଓ ଅଭିନେତ୍ରୀ।ସେ କସୈଟି ଜିନ୍ଦଗି କି,ଦିଲ ମିଲ ଗୟେ ଆଦି ଧାରାବାହିକ ଲଗି ବହୁତ ଚର୍ଚ୍ଚିତ ହୋଇଥିଲେ।

 ଜୀବନ 
ଜେନିଫର ଉଇଙ୍ଗେଟ ଭାରତରେ ଜନ୍ମିତ । ତାଙ୍କ ବାପା ଜଣେ ମହାରାଷ୍ଟ୍ରୀୟ ଖ୍ରୀଷ୍ଟିୟାନ ଓ ମା ପଞ୍ଜାବୀ ସମ୍ପ୍ରଦାୟର।ଜେନିଫର ୧୨ ବର୍ଷ ବୟସରୁ ଅଭିନୟ କରି ଆସୁଛନ୍ତି।

 ଅଭିନୟ ଜୀବନ 

ଜେନିଫର ଉଇଙ୍ଗେଟ ପ୍ରଥମେ ବାଲାଜୀ ଟେଲିଫିଲ୍ମସର ଧାରାବାହିକ କୋଇ ଦିଲ ମେ ହେରେ ପ୍ରମୁଖ ଭୂମିକାରେ ଅଭିନୟ କରିଥିଲେ ସେତେବେଳେ ତାଙ୍କୁ ୧୭ ବୟସ ହୋଇଥାଏ । କିନ୍ତୁ ତାଙ୍କୁ କସୌଟି ଜିନ୍ଦଗୀ କି ରୁ ବହୁତ ସଫଳତା ମିଳିଥିଲା । ଏହା ପରେ ଦିଲ ମିଲ ଗୟେ ଓ କିଛି ସିନେମାରେ ମଧ୍ୟ ସେ ଅଭିନୟ କରିଥିଲେ । ସାକାଲାକା ବୁମ ବୁମରେ ସେ ଶିଶୁ କଳାକାର ଭାବରେ ଅଭିନୟ କରିଥିଲେ । ସେ କମେଡି କା ମହା ମୁକାବଲା,ଲାଫ୍ଟର କେ ଫଟକେ ଆଦି ଧାରାବାହିକରେ ଉପସ୍ଥାପିକା ମଧ୍ୟ ରହିଥିଲେ।
 ଅଭିନୀତ ଧାରାବାହିକ 
 ଟେଲିଭିଜନ  ଜଗତଧାରାବାହିକ ନାମଅଭିନୀତ ଚରିତ୍ରଚ୍ୟାନେଲ ୨୦୦୪–୨୦୦୮  କସୌଟି ଜିନ୍ଦଗି କି  ସ୍ନେହା ବଜାଜ ଷ୍ଟାର ପ୍ଲସ  ୨୦୦୯-୨୦୧୦ଦିଲ ମିଲ ଗୟେ  ଡକ୍ଟର ରିଧିମା ମୋଦି  ଷ୍ଟାର ୱାନ ୨୦୦୫-୨୦୦୬ କୋଇ ଦିଲ ମେ ହେ  ପ୍ରିତୀ  ୨୦୦୬–୨୦୦୯  ସଙ୍ଗମ  ଗଙ୍ଗା ସାଗର ଭାଟିଆ  ଷ୍ଟାର ପ୍ଲସ  ୨୦୦୦–୨୦୦୪ ସାକା ଲାକା ବୁମ ବୁମ  ପ୍ରିୟା ଷ୍ଟାର ପ୍ଲସ  ୨୦୦୧–୨୦୦୫  କୁସୁମ  ସିମରନ  ସୋନି ଟିଭି   ୨୦୦୭  କହିଁ ତୋ ହୋଗା  ଶ୍ୱେତାଲେନା  ଷ୍ଟାର ପ୍ଲସ  ୨୦୦୮–୨୦୦୯ କର୍ତିକା  କର୍ତିକା ଡିସନି ଚ୍ୟାନେଲ  ୨୦୦୮  କ୍ୟା ହୋଗା ନିମୋ କା  ନତାସା  ଷ୍ଟାର ପ୍ଲସ  ୨୦୦୮  କାହନି ଘର ଘର କି   ଷ୍ଟାର ପ୍ଲସ ୨୦୦୮  ଯରା ନଚକେ ଦିଖା  ପ୍ରତିଯୋଗୀ  ଷ୍ଟାର ପ୍ଲସ  ୨୦୦୯  ଦେଖ ଇଣ୍ଡିଆ ଦେଖ  ଉପସ୍ଥାପିକା  ସୋନୀ ଟିଭି  ୨୦୦୯ ଲାଫ୍ଟର କେ ଫଟକେ  ଉପସ୍ଥାପିକା  ଷ୍ଟାର ୱାନ ୨୦୦୯ କମେଡ଼ି ସର୍କସ  ପ୍ରତିଯୋଗୀ ସୋନୀ ଟିଭି  ୨୦୧୦  ଯରା ନଚକେ ଦିଖା ଉପସ୍ଥାପିକା ଷ୍ଟାର ପ୍ଲସ  ୨୦୦୯  ଲକ୍ସ ପରଫେକ୍ଟ ବ୍ରାଇଡ଼  ଉପସ୍ଥାପିକା  ଷ୍ଟାର ପ୍ଲସ  ୨୦୧୧  ଜୋର କା ଝଟକା ପ୍ରତିଯୋଗୀ ଇମାଜିନ ଟିଭି   ୨୦୧୧  କମେଡି କା ମହା ମୁକାବଲା  ଉପସ୍ଥାପିକା ଷ୍ଟାର ପ୍ଲସ  

 କଥାଚିତ୍ର 
ମସିହାକଥାଚିତ୍ରଅଭିନୀତ ଚରିତ୍ର ୧୯୯୫ ରାଜା କୋ ରାନୀ ସେ ପ୍ୟାର ହୋ ଗୟା   ତନୁ ୨୦୦୩  କୁଛ ନା କହୋ  ପୂଜା   ୨୦୧୨  ଲଭ କିୟ ଅର ଲଗ ଗୟି  ରିଆ 

 ବାହାର ଲିଙ୍କ 
 Jennifer Winget-Riddhima 
 Jennifer Winget Website 
 ଆଧାର 

 http://www.indya.com/specials/SPA06/winners.html 
 http://fanclub.indya.com/fanclub.aspx?cid=113 

ଶ୍ରେଣୀ:ଅଭିନେତ୍ରୀ
ମନୋଜ ମିଶ୍ର

ମନୋଜ ମିଶ୍ର ଜଣେ ଜଣାଶୁଣା ଓଡ଼ିଆ କଥାଚିତ୍ର ଅଭିନେତା । ସେ ଓଡ଼ିଆ କଥାଚିତ୍ର ସୁନା ସଙ୍ଖାଳୀ ଜରିଆରେ ଓଡ଼ିଆ କଥାଚିତ୍ର ଜଗତରେ ଜଣେ ଖଳନାୟକ ଭାବରେ ପ୍ରବେଶ କରିଥିଲେ । ମନୋଜ ଓଡ଼ିଆ କଥାଚିତ୍ର ଜଗତ ବ୍ୟତୀତ ତାମିଲ କଥାଚିତ୍ର ଜଗତର କିଛି ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି ।

 ପୁରସ୍କାର 
ଆଧାର

 ବାହାର ଆଧାର 
 

ଶ୍ରେଣୀ:ଓଲିଉଡ଼
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଅଜିତ ଦାସ

ଅଜିତ ଦାସ (୨୦ ଜାନୁଆରୀ ୧୯୪୯ - ୧୩ ସେପ୍ଟେମ୍ବର ୨୦୨୦) ଜଣେ ଓଡ଼ିଆ ନାଟ୍ୟକାର, ମଞ୍ଚ ଅଭିନେତା, ନିର୍ଦ୍ଦେଶକ ଏବଂ ନାଟ୍ୟଗୁରୁ ଥିଲେ । ସେ ମଞ୍ଚ ଅଭିନୟ ଶିକ୍ଷାନୁଷ୍ଠାନ ଅଭିନୟ ଜାଗୃତି ଇନଷ୍ଟିଚ୍ୟୁଟ ଅଫ ଥିଏଟରର ପ୍ରତିଷ୍ଠାତା । ନ୍ୟାସ୍‌ନାଲ୍ ସ୍କୁଲ୍ ଅଫ୍ ଡ୍ରାମାରୁ ଅଭିନୟରେ ଡିପ୍ଲୋମା ଶେଷ କରିବା ପରେ ୧୯୭୬ ମସିହାରେ ସେ ଓଡ଼ିଆ କଥାଚିତ୍ର ସିନ୍ଦୁର ବିନ୍ଦୁ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।

 ଜୀବନୀ 
ସେ ୧୯୪୯ ମସିହାର ଜାନୁଆରୀ ମାସ ୨୦ ତାରିଖରେ ଓଡ଼ିଶାର ମୟୂରଭଞ୍ଜ ଜିଲ୍ଲାର କରଞ୍ଜିଆଠାରେ ଜନ୍ମଗ୍ରହଣ କରିଥିଲେ । ଅଜିତ ଛୋଟବେଳରୁ ନାଟକ ସହିତ ଜଡ଼ିତ । ତାଙ୍କ ବଡ଼ବାପା ସୁଧୀର ଚନ୍ଦ୍ର ଦାସ ଜଣେ ନାଟକ ଅଭିନେତା ଥିଲେ ଓ ମୟୂରଭଞ୍ଜରେ ତାଙ୍କର ଏକ ନାଟକ ଦଳ ଥିଲା । ସେଠାରେ ନାଟକ ଦେଖୁ ଦେଖୁ ସେ ନାଟକ ଅଭିନୟ ପ୍ରତି ଆକର୍ଷିତ ହୋଇଥିଲେ ।ଧରିତ୍ରୀ ୨୧/୦୫/୨୦୧୪ ପୃଷ୍ଠା ୧୧ରେ ପ୍ରକାଶିତ ଧରିତ୍ରୀ ଆଳାପ

ବୃତ୍ତିଗତ ଜୀବନ
ଅଜିତ ଦାସ ୧୯୭୬ ମସିହାରେ ନିର୍ମିତ ସିନ୍ଦୂର ବିନ୍ଦୁ କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ସେ ଖଳନାୟକ ଭୂମିକାରେ ଅଭିନୟ କରିଥିଲେ, ଯାହା ନିର୍ଦ୍ଦେଶନା ଦେଇଥିଲେ ଧୀର ବିଶ୍ୱାଳ । ଏହାପରେ ସେ ନାୟକ ଓ ଚରିତ୍ର ଅଭିନେତା ଭାବରେ ଅନେକ ଓଡ଼ିଆ କଥାଚିତ୍ରରେ ଅଭିନୟ କରିସାରିଥିଲେ । କଥାଚିତ୍ର ବ୍ୟତୀତ,  ଅଜିତ ଦୂରଦର୍ଶନ ଓ ମଞ୍ଚ ନାଟକ ଆଦିରେ ଅଭିନୟ କରିଥିଲେ ।http://www.thehindu.com/todays-paper/tp-national/tp-otherstates/tele-serial-bags-award/article769030.ecehttp://www.newindianexpress.com/states/odisha/article487692.ece?service=print 

ସେ ଉତ୍କଳ ସଙ୍ଗୀତ ନାଟକ ମହାବିଦ୍ୟାଳୟର ବିଭାଗୀୟ ମୁଖ୍ୟ ଭାବରେ କାର୍ଯ୍ୟ କରୁଥିଲେ । ସେ, ଅଜିତ (ଅଭିନୟ ଜାଗୃତି ଇନଷ୍ଟିଉଟ ଅଫ ଥିଏଟର)http://www.hindu.com/2009/01/21/stories/2009012150270200.htm ନାମକ ନାଟ୍ୟସଂସ୍ଥା ଗଠନକରି ନାଟକ ପରିବେଷଣ ଓ ନାଟ୍ୟଶିକ୍ଷା ପ୍ରଦାନ କରୁଥିଲେ ।

 ଅଭିନୀତ ଓଡ଼ିଆ କଥାଚିତ୍ର 
କଥାଚିତ୍ରମୁକ୍ତିଲାଭ ବର୍ଷ ନିର୍ଦ୍ଦେଶକକେବେ ତମେ ନାହଁ କେବେ ମୁଁ ନାହିଁ ୨୦୧୨ଚକ୍ରଧର ସାହୁକୁଳ ଚନ୍ଦ୍ରମା ୧୯୭୮ପୁନର୍ମିଳନ ୧୯୭୭ ଆହୁତି ୧୯୭୭ ସନ୍ଧ୍ୟା ତାରା ୧୯୭୭ ସିନ୍ଦୂର ବିନ୍ଦୁ ୧୯୭୬ 

== ପୁରସ୍କାର ==

 ୧୯୮୫ : ରାଜ୍ୟ ଚଳଚ୍ଚିତ୍ର ପୁରସ୍କାର (ହାକିମ ବାବୁ)

 ମୃତ୍ୟୁ 
ଅଜିତ ୨୦୨୦ ମସିହାର ସେପ୍ଟେମ୍ବର ମାସ ୧୩ ତାରିଖରେ ମୃତ୍ୟୁବରଣ କରିଥିଲେ । ସେ କରୋନା ସହ କିଛି ଅନ୍ୟାନ୍ୟ ରୋଗରେ ପୀଡ଼ିତ ଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଶାର ପୁରୁଷ ଅଭିନେତା
ନୀଳମାଧବ ପାଣିଗ୍ରାହୀ

ନୀଳମାଧବ ପାଣିଗ୍ରାହୀ‌(୧୪ ନଭେମ୍ବର ୧୯୧୯- ୨୮ ଡିସେମ୍ବର ୨୦୧୨) ଜଣେ କେନ୍ଦ୍ର ଓ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ, ସମ୍ବଲପୁରୀ ଭାଷାବିତ ଓ ଓଡ଼ିଶୀ ସଙ୍ଗୀତଜ୍ଞ ଥିଲେ । ୧୯୫୭ରୁ ୧୯୮୪ ପର୍ଯ୍ୟନ୍ତ ସେ ଓଡ଼ିଆ ଭାଷାରେ ଲେଖୁଥିଲେ ପରେ କେବଳ ସମ୍ବଲପୁରୀ ଭାଷାରେ ଲେଖିଥିଲେ ।

 ଜୀବନୀ 
ସେ ସମ୍ବଲପୁର ଜିଲ୍ଲାସ୍ଥ ଧମା ଥାନା ଅନ୍ତର୍ଗତ ମାନେଶ୍ୱର ବ୍ଳକର ଗୋଲଣ୍ଡା ଗ୍ରାମରେ ଜନ୍ମଗ୍ରହଣ କରିଥିଲେ । ସମ୍ବଲପୁର ଜିଲ୍ଲା ସ୍କୁଲରୁ ପ୍ରାଥମିକ ଶିକ୍ଷା ଲାଭ ପରେ ରେଭେନ୍ସା ମହାବିଦ୍ୟାଳୟରୁ ଇଣ୍ଟରମିଡ଼ିଏଟ ଓ ସ୍ନାତକ ଶିକ୍ଷା ସମାପ୍ତ କରିଥିଲେ । ବ୍ରହ୍ମପୁରରେ ଅବକାରୀ ଉପନିରିକ୍ଷକ ଭାବେ ଚାକିରି ଜୀବନ ଆରମ୍ଭ କରି ସହ-କମିଶନର ଭାବେ ଅବସର ଗ୍ରହଣ କରିଥିଲେ । ରାଧାମୋହନ ଗଡ଼ନାୟକଙ୍କଠାରୁ ପ୍ରେରଣା ଲାଭ କରିଥିଲେ ।

 ପ୍ରକାଶିତ ସମ୍ବଲପୁରୀ ରଚନା 
 ସମ୍ବଲପୁରର କଥା (୧୯୯୦, ଐତିହାସିକ ଖଣ୍ଡକାବ୍ୟ)
 ମହରା ଆର୍ ମହୁ (ଗଦ୍ୟ ସମାଲୋଚନା)
 କୋଶଲିକା ପଦ୍ୟ ସଂଚୟନ
 ନିସାନ (ମାସିକ ସାହିତ୍ୟ ପତ୍ରିକା)
 ପାଣିଗ୍ରାହୀ ପଦ୍ୟାବଳୀ
 କୀଚକ ବିନାଶ ଆର୍ କୌରବ ଦଲନ (କାବ୍ୟ)
 କୋଶଲୀ ଭାଷାର ବ୍ୟାକରଣ (୨୦୦୧)
 ମହାଭାରତ୍ କଥା (୬ଖଣ୍ଡ ପ୍ରକାଶିତ)
 ସଂସ୍କୃତ ମହାଭାରତର ବନପର୍ବ ଓ ବିରାଟପର୍ବର ସମସ୍ତ ଅଧ୍ୟାୟର ସମ୍ବଲପୁରୀ-କୋଶଲୀ ଗଦ୍ୟାନୁବାଦ
 ସମାଲୋଚନା ଗ୍ରନ୍ଥ 
କୋଶଲିକା (୧୯୯୪)
ଝାର ମଲି ଭାରଭାର (୧୯୯୫) 

 ଓଡ଼ିଆ ଓ ଇଂରାଜୀରେ ସମ୍ପାଦିତ ସଂସ୍କୃତ ପୋଥି 
ଷୋଡ଼ଶରୁ ଅଷ୍ଟାଦଶ ଶତାବ୍ଦୀରେ ଓଡ଼ିଶାରେ ରଚିତ ସଙ୍ଗୀତ ଓ ନୃତ୍ୟଶାସ୍ତ୍ରଗୁଡ଼ିକୁ ସମ୍ପାଦନା କରି ସେ ଲୋକଲୋଚନକୁ ଆଣିଥିଲେ । ଏହିସବୁ ଶାସ୍ତ୍ରମାନଙ୍କରୁ ଓଡ଼ିଶୀ ସଙ୍ଗୀତ ଓ ଓଡ଼ିଶୀ ନୃତ୍ୟର ଐତିହ୍ୟ, ଶାସ୍ତ୍ରୀୟତା ଓ ପରମ୍ପରା ଦୃଢ଼ୀଭୂତ ହୋଇପାରିଲା । ଓଡ଼ିଶୀ ସଙ୍ଗୀତର ଶାସ୍ତ୍ରୀୟ ଆଲୋଚନାରେ ନୀଳମାଧବ ପାଣିଗ୍ରାହୀ ଜଣେ ଅଗ୍ରଗଣ୍ୟ ପଣ୍ଡିତ ଥିଲେ ।
 ଗୀତପ୍ରକାଶ (କୃଷ୍ଣଦାସ ବଡ଼ଜେନା ମହାପାତ୍ର)
 ସଂଗୀତ କଳ୍ପଲତିକା (ହଳଧର ମିଶ୍ର)
 ସଂଗୀତ କୌମୁଦୀ
 ସଂଗୀତାର୍ଣ୍ଣବଚନ୍ଦ୍ରିକା
 ଗୀତପ୍ରକାଶ ଭୋଲି
 ଅଭିନୟ ଦର୍ପଣ ପ୍ରକାଶ
 ଓଡ଼ିଆ ରଚନା 
 ଭାରତୀୟ ସଂଗୀତ (୧୯୬୫)
 ଓଡ଼ିଶା ସହ ସମ୍ବଲପୁର ମିଶ୍ରଣର ଅଞ୍ଜାତ ଦିଗନ୍ତ
 ଜ୍ୟୋତିର୍ମୟୀ
 ସଂଗୀତ ସମ୍ମାର୍ଜନୀ
 ଶ୍ରୀଜୟଦେବ ଓ ଗୀତଗୋବିନ୍ଦ (ଓଡ଼ିଆ ଓ ଇଂରାଜୀ ଦ୍ୱିଭାଷି)
 ଗୀତଗୋବିନ୍ଦ ସାଂଗୀତିକ ଦିଗଦର୍ଶନ
 ପୁରସ୍କାର ଓ ସମ୍ମାନ 
 ଟାଗୋର ଏକାଡେମୀ ପୁରସ୍କାର, ୨୦୧୧ (କେନ୍ଦ୍ର ସଂଗୀତ ନାଟକ ଏକାଡେମୀ ପକ୍ଷରୁ) orissabarta.com: Nilamadhab Panigrahi receives the tagore academy award
 ଗୁରୁ କେଳୁଚରଣ ମହାପାତ୍ର ସମ୍ମାନ, ୨୦୦୭
 ଜୟଦେବ ସମ୍ମାନ, ୨୦୦୬ (ଓଡ଼ିଶା ସଂଗୀତ ଏକାଡେମୀ)
 କବିସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ, ୨୦୦୩http://orissa.gov.in/e-magazine/orissaannualreference/ORA-2011/pdf/104-108.pdf
 ସମ୍ମାନସୂଚକ ଡି.ଲିଟ, ୧୯୯୯ (ସମ୍ବଲପୁର ବିଶ୍ୱବିଦ୍ୟାଳୟ ପକ୍ଷରୁ)
 ରୌପ୍ୟଜୟନ୍ତୀ ପୁରସ୍କର, ୧୯୯୪ (ସମ୍ବଲପୁର ବିଶ୍ୱବିଦ୍ୟାଳୟ ପକ୍ଷରୁ)
 ଶାରଳା ପୁରସ୍କାର, ୧୯୯୪ (ଗ୍ରହଣ କରିନଥିଲେ)
 ଫେଲୋଶିପ, ୧୯୮୩ ( କବିଜୟଦେବଙ୍କ ଲିଖିତ ଗୀତଗୋବିନ୍ଦ ଉପରେ ଗବେଷଣା ପାଇଁ କେନ୍ଦ୍ର ସରକାରଙ୍କ ତରଫରୁ)
 ଓଡ଼ିଶା ସଂଗୀତ ନାଟକ ଏକାଡେମୀ ପୁରସ୍କାର, ୧୯୮୧
 ଭାରତଚନ୍ଦ୍ର ନାୟକ ସ୍ମୃତି ସମ୍ମାନ, ୧୯୮୧ (ସମ୍ବଲପୁର ବିଶ୍ୱବିଦ୍ୟାଳୟ ପକ୍ଷରୁ)
 ବିଷୁବ ପୁରସ୍କାର, ୧୯୭୦ (ପ୍ରଜାତନ୍ତ୍ର ପ୍ରଚାର ସମିତି ପକ୍ଷରୁ)
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୭୦ (ଭାରତୀୟ ସଂଗୀତ-୧୯୬୫)

 ଆଧାର 

ଶ୍ରେଣୀ:୧୯୧୯ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶୀ ସଙ୍ଗୀତ
ସଚିନ ତେନ୍ଦୁଲକର

ସଚିନ ରମେଶ ତେନ୍ଦୁଲକର((ଜନ୍ମ-୨୪ ଅପ୍ରେଲ ୧୯୭୩)ପୂର୍ବତନ ଭାରତୀୟ କ୍ରିକେଟ ଖେଳାଳି  ଓ ବିଶ୍ୱ କ୍ରିକେଟର ସର୍ବକାଳୀନ ଶ୍ରେଷ୍ଠ ବ୍ୟାଟସମ୍ୟାନ ଭାବରେ ସାରା ବିଶ୍ୱରେ ପରିଚିତ । ସେ ଉଭୟ ଟେଷ୍ଟ ଓ ଦିନିକିଆ କ୍ରିକେଟରେ ବିଶ୍ୱର ସବୁଠାରୁ ଅଧିକ ରନ କରିଥିବା କ୍ରିକେଟର । ସେ କ୍ରିକେଟରେ ସବୁଠାରୁ ଅଧିକ ଶତକ ହାସଲ କରିଥିବ ଖେଳାଳି। ସଚିନ ପ୍ରଥମ ଖେଳାଳି ଭାବେ ଏକ ଦିବସୀୟ କ୍ରିକେଟରେ  ଦ୍ୱିଶତକ ଅର୍ଜନ କରିଥିଲେ । .Highest Score in an Innings in ODI  DownTheWicketAuto-updated statistics: One-Day Internationals Batting records – Most runs in an innings Cricinfo ସଚିନଙ୍କୁ ୨୦୦୨ରେ ସର୍ବକାଳୀନ ଟେଷ୍ଟ ବ୍ୟାଟ୍ସମ୍ୟାନରେ ସାର ଡୋନାଲ ବ୍ରାଡମ୍ୟାନଙ୍କ ପରେ ଦ୍ୱିତୀୟ ଓ ସେହିପରି ସର୍ବକାଳୀନ ଦିନିକିଆ ବ୍ୟାଟ୍ସମ୍ୟାନରେ ମଧ୍ୟ ଭି.ଭି.ଆନ ରିଚାର୍ଡସଙ୍କ ପରେ ଦ୍ୱିତୀୟ ସ୍ଥାନରେ ରଖାଯାଇଥିଲା। ସଚିନ ଭାରତ ତରଫରୁ ୬ ଥରକ୍ରିକେଟ ବିଶ୍ୱକପ ଖେଳିଛନ୍ତି ଓ ୨୦୧୧ ବିଶ୍ୱକପ ବିଜେତା ଦଳର ସଦସ୍ୟ ଥିଲେ। ଭାରତ ତଥା ବିଶ୍ୱ କ୍ରିକେଟରେ ଅତୁଳନୀୟ ଅବଦାନ ପାଇଁ ତାଙ୍କୁ ୨୦୧୪ରେ  ଭାରତରତ୍ନ ସମ୍ମାନ ଦିଆଯାଇଛି। ଏହା ପାଇବାରେ ସେ ଭାରତର ପ୍ରଥମ ଖେଳାଳି।  The Times of India, news channel, 5/4/12

 କ୍ୟାରିୟର 
୧୪ ନଭେମ୍ବର ୧୯୮୭, ରଣଜୀ ଟ୍ରଫି ନିମନ୍ତେ  ତେନ୍ଦୁଲକରଙ୍କୁ ପ୍ରବଣ କରାଯାଇଥିଲା । (ଇଣ୍ଡିଆଜ ପ୍ରିମିଏଅର ଡୋମେଷ୍ଟିକ କ୍ରିକେଟ ଟୁର୍ଣ୍ଣାମେଣ୍ଟ) । କିନ୍ତୁ ସେ କୌଣସି ମତେ ଚୂଡାନ୍ତ ପ୍ରଜାୟରେ ଶେଷ ଏଗାର ଜଣଙ୍କ ମଧ୍ୟରୁ  ବଛା ହୋଇପାରି ନଥିଲେ । କିନ୍ତୁ ତାଙ୍କୁ ପ୍ରତିସ୍ଥାପିକ ଫିଲଡର ରୂପେ ବ୍ୟବହାର କରାଯାଉଥିଲା । ଏକ ବର୍ଷ ପରେ, ୧୧ ଡିସେମ୍ବର୧୯୮୮, ବୟସ ମାତ୍ର ୧୫ ବର୍ଷ ୨୩୨ ଦିନ,ତେନ୍ଦୁଲକର ତାଙ୍କ  ପ୍ରଥମ ମ୍ୟାଚ ମୁମ୍ବାଇ ପାଇଁ ଖେଳୁଥିଲେ  ଓ ସେ ଭାରତର ପ୍ରଥମ କ୍ରିକେଟ ଖେଳାଳି ଯିଏକି ପ୍ରଥମ ପାରିରେ ଅପରାଜିତ ଶତକ (୧୦୦*)ରନ କରି ରେକର୍ଡ କରିଥିଲେ ।  ମୁମ୍ବାଇ ଦଳର ଅଧିନାୟକ ଦିଲୀପ ଭେଙ୍ଗସ୍କରଙ୍କଦ୍ୱାରା ମୁମ୍ବାଇ ଦଳରେ ଖେଳିବା ପାଇଁ ଯନ୍ତର ସହ ବଛା ହୋଇ ଥିଲେ।ତାହାପରେ ସେହି ସମୟର ଭାରତର ସର୍ବୋତମ ଫାଷ୍ଟ ବୋଲର କପିଳ ଦେବ  ସଚିନଙ୍କୁ ୱଖେଡେ ଷ୍ଟାଡିଅମର ନେଟ୍ରେ ଅଭ୍ୟାସ କରୁଥିବାର ଦେଖିଥିଲେ ଯେଉଁଠିକି ଭାରତୀୟ ଦଳ ନିଉଜଲାଣ୍ଡ ଦଳ ବିପକ୍ଷରେ ଖେଳିବାକୁ ଥିଲା।
୧୯୮୮-୧୯୮୯ ସିଜନ୍ ଶେଷ ହୋଇଥିବା ବେଳେ ସେ ମୁମ୍ବାଇ ପାଇଁ ସର୍ବାଧିକ ରନ୍ କରିଥିଲେ।ସେ ସର୍ବାଧିକ ୫୮୩ ରନ୍ ଓ ୬୭.୭୭ ହାରାହାରିରେ ରନ୍ କରୁଥିଲେ।ଇରାନୀ ଟ୍ରଫି ଦିଲ୍ଲୀ ବିପକ୍ଷରେ ଅପରାଜିତ ସତକ ମଧ୍ୟ ହାସଲ କରିଥିଲେ।୧୯୮୮-୧୯୮୯ ମସିହା ମଧ୍ୟରେ ଭାରତୀୟ ଦଳ ସହ ଇଂଲଣ୍ଡ ବିପକ୍ଷରେ ଦୁଇ ଥର ଯାତ୍ରା କରିଥିଲେ।ଅଷ୍ଟେଲିଆ ବିପକ୍ଷରେ ସେ ତାଙ୍କର ପ୍ରଥମ ଦୁଇ ଶତକ  ହାସଲ କରିଥିଲେ।ସେ ପ୍ରଥମ   ବକ୍ତି ଯିଏକି ରଣଜୀ,ଇରାନୀ ଓ ଦୁଲିପ୍ ଟ୍ରଫିରେ ଶତକ ହାସଲ କରିଛନ୍ତି।
thumb|ସଚିନଙ୍କ ପରିସଂଖ୍ୟାନର ରେଖା ଚିତ୍ର 

 ଆନ୍ତର୍ଜାତୀୟ କ୍ୟାରିଅର 

 ଅଧିନାୟକ ଦାୟିତ୍ୱ 

 ଆଘାତ ଜନିତ ସମସ୍ୟା 

 ରେକର୍ଡ ଓ ପୁରସ୍କାର 

 2020 - ଲରେସ୍ ୱାର୍ଲ୍ଡ କ୍ରୀଡ଼ା ପୁରସ୍କାରhttps://www.highonstudy.com/sachin-tendulkar-wins-laureus-world-sports-awards/ଅକ୍ଟୋବର ୨୦୧୦ରେ ସଚିନଙ୍କ ୧୪,୦୦୦ ଟେଷ୍ଟ ରନ
 ଗ୍ୟାଲେରି 

 ଆଧାର 

 ଅଧିକ ତଥ୍ୟ 

 
 
 
 

ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତ ରତ୍ନ ସମ୍ମାନିତ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ନାରାୟଣ ପ୍ରସାଦ ସିଂହ

ରସରାଜ ନାରାୟଣ ପ୍ରସାଦ ସିଂହ  (୨୮ ମଇ ୧୯୩୩ - ୬ ଜୁନ ୨୦୧୮) ଜଣେ ଓଡ଼ିଆ କବି ଓ ଗୀତିକାର ଥିଲେ । ସେ ପ୍ରାୟ ୧୦୦ରୁ ଅଧିକ ଓଡ଼ିଆ ଚଳଚ୍ଚିତ୍ରର ଗୀତ ଲେଖିଥିଲେ ।http://sambad.in/state/lyricist-narayan-prasad-sing-passes-away-154053/ ଅସୁରେଶ୍ୱର ବିଦ୍ୟାଳୟରେ ପଢ଼ିବା ବେଳେ ସାହିତ୍ୟ ଶିକ୍ଷକ ଗୋଲକ ଚନ୍ଦ୍ର ପ୍ରଧାନଙ୍କଠାରୁ ପ୍ରେରଣା ପାଇ ସେ ଅଷ୍ଟମ ପଢ଼ିବା ବେଳେ କବିତା ଲେଖା ଆରମ୍ଭ କରିଥିଲେ ।  ୧୯୫୦ମସିହାରେ ତାଙ୍କୁ ଆକାଶବାଣୀ କଟକରେ କବିତା ପଢ଼ିବାର ସୁଯୋଗ ମିଳିଲା । ୨-୩ ବର୍ଷ ପରେ ତାଙ୍କର ପରିଚିତି ହେଲା କାଳୀଚରଣ ପଟ୍ଟନାୟକଙ୍କ ସହ । କବିତାକୁ ଗୀତ କରିବାର ଧାରା ସେ କାଳୀଚରଣ ପଟ୍ଟନାୟକଙ୍କଠାରୁ ଶିଖିଥିଲେ । ୧୯୬୦ରେ ତାଙ୍କୁ ଆକାଶବାଣୀରେ ସ୍ୱୀକୃତିପ୍ରାପ୍ତ ଗୀତିକାରର ମାନ୍ୟତା ମିଳିଲା । ୧୯୬୨ରେ ତାଙ୍କୁ ଚଳଚ୍ଚିତ୍ରରେ ଗାଇବାର ସୁଯୋଗ ମିଳିଲା । ଚଳଚ୍ଚିତ୍ର ଥିଲା "ନୂଆ ବୋଉ" ଓ ପ୍ରଥମ ଗୀତ ଥିଲା "ରଥ ଯା ଚାଲି ଯା" । 
 ରଚିତ ପୁସ୍ତକ 
 ପ୍ରୀତି ପ୍ରଜାପତି (ଆଧୁନିକ ଗୀତି କବିତା)
 ଠିଆପୁଚି ନାରଙ୍ଗ (ପଲ୍ଲୀସ୍ୱର ଗୀତି)
 ଦୁଇ ଆଖିର କବିତା (ଆଧୁନିକ ଗୀତି କବିତା)
 ଗୀତରେ ଗୀତରେ ଗପ (ସଙ୍ଗୀତ ରୂପକ)
 ବନ୍ଧୁଭରା ବସୁନ୍ଧରା (ଦେଶାତ୍ମବୋଧକ ଗୀତି)
 ଗୀତି ଚଇତାଳି (ଆଧୁନିକ ଭାବ ଗୀତି)
 ନିବେଦନ (ଭକ୍ତିଗୀତି)
 ମେଘଫଗୁଣ (ଋତୁ ଚିତ୍ରଗୀତି)
 ଚିତ୍ରଗୀତି (ଓଡ଼ିଆ କଥାଚିତ୍ର ଗୀତ)
 ରସରାଜ ଗୀତି ବିଚିତ୍ରା
 ରସରାଜ ଗୀତ ବାହାର (ହିନ୍ଦୀ ଅନୁବାଦ)
 ସଜଳ ସ୍ମୃତି (ଆଧୁନିକ ଗୀତି କବିତା)

 ଗୀତ ଲେଖିଥିବା କଥାଚିତ୍ର 

 ଗାରେ ସିନ୍ଦୂର ଧାରେ ଲୁହ, ୨୦୦୧
 କସ୍ତୁରୀ, ୧୯୮୭
 ଅଲିଭା ଦାଗ, ୧୯୭୯
 ଚିହ୍ନା ଅଚିହ୍ନା, ୧୯୭୯
 ଜୟ ମା’ ମଙ୍ଗଳା, ୧୯୭୯
 ମଥୁରା ବିଜୟ, ୧୯୭୯
 ପରିବାର, ୧୯୭୮
 ପିପାସା, ୧୯୭୮
 ଶଙ୍ଖ ମହୂରୀ, ୧୯୭୮
 ସମର୍ପଣ, ୧୯୭୮
 ପୁନର୍ମିଳନ, ୧୯୭୭
 କୃଷ୍ଣ ସୁଦାମା, ୧୯୭୬
 ମନ ଆକାଶ, ୧୯୭୪
 କନକଲତା, ୧୯୭୩
 ଘର ସଂସାର, ୧୯୭୩ 
 ଧରିତ୍ରୀ, ୧୯୭୨
 ଅଦିନ ମେଘ, ୧୯୭୦
 ସ୍ତ୍ରୀ, ୧୯୬୮
 ଭାଇ ଭାଉଜ, ୧୯୬୭
 ଅମଡ଼ା ବାଟ, ୧୯୬୪
 ଜୀବନସାଥୀ, ୧୯୬୩
 ମାଣିକ ଯୋଡ଼ି, ୧୯୬୩
 ନୂଆ ବୋଉ, ୧୯୬୨

 ଲୋକପ୍ରିୟ କଥାଚିତ୍ର ଗୀତ 

 ଜୀବନ ଯମୁନାରେ ଜୁଆର ଉଠେରେ, ଅମଡ଼ା ବାଟ
 ପ୍ରଭୁ ପଦତଳେ ପ୍ରଣତି ଢାଳେ, ଘର ସଂସାର
 ଘେନ ଶୁଭ କାମନା ଆଗୋ ବରବଧୂ, କାବେରୀ
 କାଚ କାନ୍ଥର ଏପାଖେ ମୁଁ, ସୁବର୍ଣ୍ଣ ସୀତା
 ଏକ ରାଧା ଶ୍ୟାମ ସାଥେ, ଅଲିଭା ଦାଗ
 ଛାଡ଼ ଛାଡ଼ ମୋର ଅଞ୍ଚଳ, ମଥୁରା ବିଜୟ
 ଛାଇ ଛବେଲି ରଙ୍ଗ ରମେଲି, ଚିହ୍ନା ଅଚିହ୍ନା
 ସାଥୀରେ ଆମ ଗୀତିରେ, ଶଙ୍ଖ ମହୂରୀ
 ମିଳି ମିଶି ଥିଲେ ସାରା ପରିବାର, ପରିବାର
 ମନର ମଣିଷ ଯଦି ସପନ ଟିକିଏ, ରକ୍ତ ଗୋଲାପ
 ଚୋରା ଚୋରା ପ୍ରୀତି ଆସ ସାଥୀ-ମନ ଆକାଶ
 ମୋହନ ହେ ମୋହନ, ଧରିତ୍ରୀ
 ଜୀବନେ ସପନ ଯେତେ ସବୁ ସତ, ଅଦିନ ମେଘ
 ଉଦାସୀ ଆଖି ଚାହିଁ ରହେ, କିଏ କାହାର
 ମରମ ତଳେ ଅତୀତ ଯେ ମରେନା, ଅଭିନେତ୍ରୀ
 ପୀରତି ପୀରତି ଏ ଯେ ପୀରତି, ନବଜନ୍ମ

 ରଥ ଯା’ ଚାଲିଯା ଚକ ଗଡ଼ିଯା’ରେ, ନୂଆ ବୋଉ

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୩
 ଓଡ଼ିଶା ଚଳଚ୍ଚିତ୍ର ଉନ୍ନୟନ ନିଗମ
 ସଙ୍ଗୀତ ସୁଧାକର ବାଳକୃଷ୍ଣ ଦାଶ ଫାଉଣ୍ଡେସନ
 ଓଡ଼ିଆ ସଙ୍ଗୀତ ନାଟକ ଏକାଡେମୀ
 ଓଡ଼ିଆ ସିନେକ୍ରିଟିକ ଆସୋସିଏସନ
 ଶାରଳା ଉନ୍ନୟନ 
 ଉତ୍କଳ ସାହିତ୍ୟ ସମାଜ ସମ୍ମାନ
 ଉତ୍କଳ ବିଶ୍ୱବିଦ୍ୟାଳୟ ନାଟ୍ୟ ସଂସଦ
 ରାଜ୍ୟ ସଂସ୍କୃତି ବିଭାଗ (ଓଡ଼ିଶା ସରକାର)
 ରାୱା ଏକାଡେମୀ ପୁରସ୍କାର
 ନିଖିଳ ଉତ୍କଳ ସଙ୍ଗୀତ ଶିଳ୍ପୀ ପରିଷଦ
 ପ୍ରଗତି ଉତ୍କଳ ସଙ୍ଘ
 ସାଲବେଗ ସାଂସ୍କୃତିକ ପରିଷଦ
 ଚଳଚ୍ଚିତ୍ର ଜଗତ ପ୍ରତିଭା ସମ୍ମାନ
 କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ, ୨୦୧୧http://orissa.gov.in/e-magazine/orissaannualreference/ORA-2011/pdf/104-108.pdf

 ଆଧାର 

 ଅଧିକ ତଥ୍ୟ 
 
 ସୂର୍ଯ୍ୟପ୍ରଭା, ୨୯ମାର୍ଚ୍ଚ ୨୦୧୨ ପୃ୧୪

ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
କାଠଚମ୍ପା

କାଠଚମ୍ପା ଏକ ଦ୍ରୁମ ଜାଦୀୟ ଉଦ୍ଭିଦ। ବଡ଼ ହେଲେ ବି ଏହା ଚମ୍ପା ଗଛ ପରି ବଡ଼ ହୁଏ ନାହିଁ । ଏହାର ପତ୍ର ଅଳ୍ପକେ ଓଉ ପତ୍ର ପରି । ଫୁଲର ରଙ୍ଗ ଭେଦରେ ଏହା ନାଲି ଓ ଧଳା, ଦୁଇପ୍ରକାରର ହୋଇଥାଏ। ଏହି ଗଛରେ ଫଳ କମ ଫଳେ, ଏହାର ଡାଳକୁ ମାଟିରେ ପୋତିଲେ ନୂଆଗଛ ଜନ୍ମ ହୁଏ।

 ବିବିଧ ଭାଷାରେ ନାମ 
 ଭାଷା  ନାମ ଓଡ଼ିଆ କାଠଚମ୍ପା, ଗୋଳଚି ସଂସ୍କୃତ  କ୍ଷୀରଚମ୍ପା, ସ୍ଥିରଗନ୍ଧକ, ସୌଗନ୍ଧିକ, କାଷ୍ଠଚମ୍ପକ ହିନ୍ଦୀ ଗୋଲାଇଞ୍ଚି गोलाइंचि ଅସିମୀୟା ଗୁଳଞ୍ଚି গুলঞ্চি କନ୍ନଡ଼ ଦେବ ଗାଣିଗିଲେ ದೇಬ ಗಾಣಿಗಿಲೇଗୁଜରାଟୀ ରାଧା ଚମ୍ପା રાધાચમ્પા ତେଲୁଗୁ ନାରୁ ୱରାହାଲ୍ଲୁ నారు వరాహాల్లు ବଙ୍ଗଳା ଡାଲାନ ଫୁଲ୍ ডালান ফুলମରାଠି କ୍ଷୀର ଚମ୍ପା क्षिर चम्पा ମାଲୟାଲମ ଆରାଇଲ୍ ആരാഇല് ସାଁତାଳି ଚମ୍ପା ପୁଙ୍ଗର ବର୍ମିଜ ଟା-ୟୋକେ-ସା-କା ଇଂରାଜୀTemple Tree 

 ଶାସ୍ତ୍ରୋକ୍ତ ଗୁଣ 
ତିକ୍ତ କଟୁ କଷାୟ ରସ, ଶୀତୋଷ୍ଣ ମିଶ୍ରିତ ବୀର୍ଯ୍ୟ। ସିଝୁପରି ଏଥିରେ କିଛି ଉପବିଷ ରହିଥିବାରୁ ଏହାକୁ କେବଳ ବାହ୍ୟ ବ୍ୟବହାର କରାଯାଏ। ଏହାର ଆନ୍ତରିକ ବ୍ୟବହାର ହେଉ ନ ଥିବାରୁ, ଅର୍ଥାତ୍ ଏହାକୁ ସେବନ ନ କରାଯାଉଥିବାରୁ ଏହାର କୌଣସି ମାତ୍ରା ନିର୍ଦ୍ଧାରଣ କରାଯାଇ ନାହିଁ। ଆବଶ୍ୟକତା ଅନୁସାରେ ବାହ୍ୟ ପ୍ରୟୋଗ କରା ଯାଇଥାଏ।
 ବ୍ୟବହାର 
ଏହା ଚକ୍ଷୁର ହିତକର, କଣ୍ଡୁ, କୁଷ୍ଠ, ବାଗୀ, ବ୍ରଣ ଆଦିର ବିନାଶକ ଅଟେ।
 ବାଗୀ, ବଥ ବା କାଖଗୋଲି ପୀଡ଼ା ହେଉଥିଲେ ଖଣ୍ଡିଏ କାଗଜରେ କାଠଚମ୍ପାର କ୍ଷୀରବୋଳି ତା’ ଉପରେ ଲଗାଇଦେଲେ ତାହା ବସିଯାଏ।
 ଏହାର ପତ୍ରକୁ ଜଳରେ ସିଝାଇ ସେହି ଜଳକୁ ଛିଞ୍ଚିଲେ ମଶା, ମାଛି ଦୂର ହୁଅନ୍ତି।
 ଏହାର କ୍ଷୀରକୁ କନାରେ ବୁଡାଇ, ତାକୁ ଶୁଖାଇ, ପୋଡ଼ି ପାଉଁଶ କରି ସେଇ ପାଉଁସକୁ ସୋରିଷ ତେଲରେ ପାକ କରି ଦେହରେ ଲଗାଇଲେ ସମସ୍ତ ପ୍ରକାର ଚର୍ମ ରୋଗ ନିବାରିତ ହୁଏ।
 ଏହାର ଛେଲିକୁ ଜଳରେ ବାଟି ଗରମ ଗରମ ବ୍ରଣ ଉପରେ ଲଗାଇଲେ ବ୍ରଣ ପାଚି ଫାଟିଯାଏ।
 ଏହାର କ୍ଷୀରରେ ଅଳ୍ପ ଲୁଣ ମିଶାଇ ଯାଦୁରେ ଲଗାଇଲେ ତାହା ଚାଲିଯାଏ ଓ ଝୁଣା ମିଶାଇ କ୍ଷତରେ ଲଗାଇଲେ କ୍ଷତ ଭଲ ହୁଏ।
ସକାଳୁ କାଠ ଚମ୍ପାଫୁଲକୁ ଶୁଙ୍ଘିଲେ ଚକ୍ଷୁ ବଢେ ବୋଲି ବିଶ୍ୱାସ ରହିଛି। 

 ବାହାର ଆଧାର 
 ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ, ଧର୍ମଗ୍ରନ୍ଥ ଷ୍ଟୋର କଟକ ।
 Plants That Heal by Dr. J C Kurian, Oriental Watchman Publishing House, Pune, India.

 ଆଧାର 

ଶ୍ରେଣୀ:ଉଦ୍ଭିଦ ଜଗତ
ସୌରଭ ଗାଙ୍ଗୁଲି

ସୌରଭ ଚଣ୍ଡୀଦାସ ଗାଙ୍ଗୁଲି ( ; ; (ଜନ୍ମ ୧୯୭୨ ଜୁଲାଇ ୮) ଜଣେ ପୂର୍ବତନ ଭାରତୀୟ କ୍ରିକେଟ ଦଳର ଅଧିନାୟକ ଓ ଖେଳାଳୀ।ତଙ୍କୁ ତାଙ୍କ ଭାଇ ସ୍ନେହାସିସ ଗାଙ୍ଗୁଲି କ୍ରିକେଟ ଖେଳିବାକୁ ପ୍ରୋସ୍ଚାହିତ କରିଥିଲେ।ସୌରଭ ଗାଙ୍ଗୁଲିଙ୍କୁ ଆଧୁନିକ ଯୁଗର ଅନ୍ୟତମ ମହାନ ଅଧିନାୟକ ଭବେ ଗଣାଯାଏ।  ସେ ବର୍ତ୍ତମାନ ଦିନିକିଆ କ୍ରିକେଟରେ ଅଧିକ ରନ କରିବାରେ ୫ମ ସ୍ଥାନରେ ଅଛନ୍ତି।ସୌରଭ ଗାଙ୍ଗୁଲି ଉଇସଡେନର ସର୍ବକାଳୀନ ଦିନିକିଆ ଶ୍ରେଷ୍ଠ ଖେଳାଳୀ ତାଲିକାରେ ଷଷ୍ଠ ସ୍ଥାନ ମିଲିଛି ଅନ୍ୟମାନେ ହେଲେ ଭି.ଭି.ଆନ ରିଚାର୍ଡସ, ସଚିନ ତେନ୍ଦୁଲକର, ବ୍ରାଏନ ଲାରା, ଡିନ ଜୋନସ ଓ ମାଇକେଲ ବେଭାନ.

 ଜୀବନୀ 

 ଘରୋଇ କ୍ରିକେଟ 

 ଆନ୍ତର୍ଜାତୀୟ କ୍ୟାରିଅର 

 ଅଧିନାୟକ ଦାୟିତ୍ୱ 

 ବିବାଦ 

 ରେକର୍ଡ ଓ ପୁରସ୍କାର 

 ଗ୍ୟାଲେରି 

 ଆଧାର 

 ବାହାର ଲିଙ୍କ 

 
 Cumulative Career Averages
 Fastest To Reach Multiples
 Sourav Ganguly News Articles
 Batting series' averages

ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:୧୯୭୨ ଜନ୍ମ
ଚମ୍ପା

ଚମ୍ପା ଏକ ଦ୍ରୁମ ଜାତୀୟ ଉଦ୍ଭିଦ। ଶ୍ୱେତଚମ୍ପା, କନକଚମ୍ପା ଭେଦରେ ଏହା ଦୁଇ ପ୍ରକାରର । ଏହା ଛଡ଼ା ଗୋବରି ଚମ୍ପା, ଜହୁରି ଚମ୍ପା, ଚିନିଚମ୍ପା ବା ଚେଣିଚମ୍ପା, ଦୋଳିଚମ୍ପା, ଭୁଇଁ ଚମ୍ପା, ସୁଲତାନୀ ଚମ୍ପା ଓ କାଠଚମ୍ପା ପରି ଅନେକ ପ୍ରକାରର ଚମ୍ପା ରହିଛି। ହେଲେ ଏଗୁଡ଼ିକ ଚମ୍ପକ ଜାତିର ନୁହେଁ । ଏଥି ମଧ୍ୟରେ ଶ୍ୱେତ ଓ କନକଚମ୍ପା ପ୍ରଧାନ । କନକଚମ୍ପା ଏମାନଙ୍କ ଭିତରେ ଶ୍ରେଷ୍ଠ, ଏହାର ଫୁଲ ହଳଦିଆ ରଙ୍ଗର ଓ ସୁଗନ୍ଧଯୁକ୍ତ । ଚମ୍ପାଫୁଲ ଭିତରେ ଥିବା କେଶରରେ ଅତି ଛୋଟ ଛୋଟ ପୋକ ରହିଥାନ୍ତି। ଏହାକୁ ଶୁଙ୍ଘିଲାମାତ୍ରେ ସେମାନେ ନାସା ପଥକୁ ଯାଇ କ୍ଷତ ଜନ୍ମାନ୍ତି । ଫଳରେ ପୀନସ ରୋଗର ସୂତ୍ରପାତ ହୁଏ । ତେଣୁ ଚମ୍ପା ଫୁଲକୁ ଶୁଙ୍ଘିବା ନିଷେଧ। ନାଗଚମ୍ପା ନାମରେ ଆଉ ଏକ ପ୍ରକାର ଚମ୍ପା ମଧ୍ୟ ରହିଛି ।

ଚମ୍ପାଫୁଲର ତୀବ୍ରଗନ୍ଧ ଯୋଗୁଁ ଏଥିରେ ଭଅଁର ବସେନାହିଁ । ଏହି ଗଛର କାଠ ବହୁତ ମଜବୁତ ।

 ବିବିଧ ଭାରତୀୟ ପ୍ରାଦେଶିକ ନାମ 
 ପ୍ରାଦେଶିକ ଭାଷା  ନାମ ଓଡ଼ିଆ ଚମ୍ପା ସଂସ୍କୃତ  ଚମ୍ପକ, ଚାମ୍ପେୟ, କଟପୁଷ୍ପ, ହେମପୁଷ୍ପ, ନାଗପୁଷ୍ପ, ଉଗ୍ରଗନ୍ଧି, କୁସୁମାଧିକ, ଶୁଣ୍ୟଗନ୍ଧ, ଭ୍ରମରାତିଥି, ସୁରଭି, ଦିପପୁଷ୍ପ, ସୁକୁମାର, ପୀତପୁଷ୍ପ, ବନଦୀପ, ଭୃଙ୍ଗମୋହି, ଅସିଗନ୍ଧକ, ସ୍ୱର୍ଣ୍ଣପୁଷ୍ପ, ସୁଭଗ ଆଦି କୁହାଯାଏ। ହିନ୍ଦୀ ଚମ୍ପକ चम्पक ତେଲୁଗୁ ପୁଗୁଲୁ పుగులు ବଙ୍ଗଳା ଚାମ୍ପା চাম্পা

 ଶାସ୍ତ୍ରୋକ୍ତ ଗୁଣ 
thumb|200px|କନକ ଚମ୍ପା
କଟୁତିକ୍ତ କଷାୟ ରସ, ଶୀତଳ। ମାତ୍ରା ଚାରି ଅଣାରୁ ଆଠ ଅଣା । କୁଷ୍ଠ, ବ୍ରଣ, ଦାହ, କୃମି, ପିତ୍ତ ପ୍ରକୋପ, ମୂତ୍ରକୃଚ୍ଛ୍ର ନିବାରକ ।

 ବ୍ୟବହାର 
ମୁଖ୍ୟତଃ ଏହାର ପତ୍ର ଫୁଲ ଓ ଛେଲିକୁ ଔଷଧ ରୂପରେ ବ୍ୟବହାର କରାଯାଏ। 
 ଜ୍ୱର, କାଶ, କୃମି, ବାୟୁ ବିକୃତି, ପେଟ କାମୁଡା, ଶୂଳ ଆଦିରେ ଏହାର ପତ୍ରର ରସକୁ ମହୁ ସହିତ ସେବନ କରାଯାଏ।
 ଯାବତୀୟ ଚର୍ମ ରୋଗରେ ଚମ୍ପା ପତ୍ରକୁ ହଳଦୀ ସହିତ ବାଟି ଲଗାଯାଏ।
 ଗୋଡ଼ ଫଟାରେ ଏହାର ଫଳକୁ ବାଟି ଲଗାଯାଏ।
 ପ୍ରମେହାଦିରେ ଏହାରୁ ଫୁଲକୁ ଜଳରେ ସିଝାଇ ସେବନ କରାଯାଏ।
 ବ୍ରଣ ଓ ବାଗୀ ଆଦିରେ ଏ ଗଛର ମୂଳ ଓ ଛେଲିକୁ ଘୋଳଦହି ସହିତ ବାଟି ଲେପ ଦିଆଯାଏ।
 ଉନ୍ମାଦ ଓ ଅପସ୍ମାର ଆଦିରେ ଏହାର ତଟକା ପତ୍ରକୁ ଗାଈଘିଅ ଲଗାଇ ମୁଣ୍ଡରେ ଦେଇ ତା’ ଉପରେ ପଗଡ଼ି ବାନ୍ଧିଲେ ଉପକାର ମିଳେ।
 ପିଲାମାନଙ୍କ କୃମିରେ ଚମ୍ପାପତ୍ରର ରସ ସହିତ ସମପରିମିତ ଅଦାରସ ମିଶାଇ ଖାଇଲେ ଉପକାର ମିଳେ।
 ଚମ୍ପା ଗଛର ଛେଲିକୁ ଶୁଖାଇ କୁଟି ଚୂର୍ଣ୍ଣ କରି, ତାକୁ ରାଶି କିମ୍ବା ନଡ଼ିଆ ତେଲରେ ସାତ ଦିନ ପର୍ଯ୍ୟନ୍ତ ଭେଦାଇ ଛାଣି ମୁଣ୍ଡରେ ଲଗାଇଲେ ଉକୁଣି ଦୂର ହୁଅନ୍ତି।
 ଆମବାତ, ଆଣ୍ଠୁଗଣ୍ଠି ଦରଜ ଓ ମୁଣ୍ଡ ବ୍ୟଥାରେ ଏହାର ଫୁଲକୁ ତେଲ ସହିତ ପ୍ରୟୋଗ କରାଯାଏ।
 ବାଳ ଝଡୁଥିଲେ ଚମ୍ପାଫୁଲକୁ ନଡ଼ିଆ ତେଲରେ ପକାଇ, ତାକୁ କିଛି ଦିନ ରଖି ସେହି ତେଲକୁ ମୁଣ୍ଡରେ ମାରିଲେ ଚୁଟି ଉପୁଡା ବନ୍ଦ ହୁଏ।
 ଚମ୍ପାଗଛ ମୂଳରୁ ଛେଲି ଆଣି ପାଣିରେ ସିଝାଇ, ଛାଣି ସେହି ପାଣିରେ ମିଶ୍ରି ଗୁଣ୍ଡା ମିଶାଇ ପାନ କଲେ ଋତୁସ୍ରାବ ହୋଇ ପେଟ ଭଲ ରହେ।
 ଚମ୍ପାପତ୍ରକୁ ଅତି ଚିକ୍କଣ କରି ବାଟି ଗୋବରେ ମିଶାଇ ଲିପିଲେ, ସେ ଘରୁ ଅସରପା ଚାଲି ଯାଆନ୍ତି।
 ଚମ୍ପାପତ୍ର, କୁକୁର ଛେଲିଆପତ୍ର ଓ ହଳଦୀ ଏ ତିନି ଦ୍ରବ୍ୟକୁ ଏକାଠି ବାଟି ପିଲାମାନଙ୍କ ଦେହରେ ଲେପ ଦେଲେ ଫୋଟକା ଆଦି ଭଲ ହୋଇଯାଏ।
ଚମ୍ପା ଶିବଙ୍କର ଅତି ପ୍ରିୟ ପୁଷ୍ପ। ପୁତ୍ରକାମୀ ବ୍ୟକ୍ତି ଶିବଙ୍କୁ ଆଶ୍ରୟ କରି ଏକଲକ୍ଷ ଚମ୍ପାଫୁଲ ଶିବଙ୍କୁ ଅର୍ପଣ କଲେ ପୁତ୍ରଲାଭ କରେ ବୋଲି ବିଶ୍ୱାସ ରହିଛି। 
 ବାହାର ଆଧାର 

 ବନୌଷଧି ବିଜ୍ଞାନ. କୃଷ୍ଣବ୍ରହ୍ମା ଶତପଥି. ଧର୍ମଗ୍ରନ୍ଥ ଷ୍ଟୋର, ଅଲିଶା ବଜାର, କଟକ
 ଶ୍ରୀ ଲକ୍ଷ୍ମଣ ମିଶ୍ରଙ୍କର ଅନୁଭୂତ ଯୋଗମାଳା ବା ସହଜ ଚିକିତ୍ସା।

ବାହାର ଲିଙ୍କ
 Chittagong University, Bangladesh: Michelia champaca - detailed information
 ଆହୁରି ଦେଖନ୍ତୁ 
 ଔଷଧୀୟ ଗଛଲତାମାନଙ୍କର ତାଲିକା

ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଉଦ୍ଭିଦ ବିଜ୍ଞାନ
ଗୟା ଅଶ୍ୱତ୍ଥ

thumb|<center> ଅଧାରୁ ଚିରାଯାଇଥିବା ଗୟା ଅଶ୍ୱତ୍ଥ ଗଣ୍ଡି

ଗୟା ଅଶ୍ୱତ୍ଥ ବା ଗୟା ଓସ୍ତ ଏକ ଦ୍ରୁମ ଜାତୀୟ ଉଦ୍ଭିଦ । ଏହାର ପତ୍ର ଗୋସାଇଁଳି ପତ୍ର ପରି ଦିଶେ । ବହୁ ଶାଖା ପ୍ରଶାଖାଯୁକ୍ତ ଏହି ଗଛ ମୁଖ୍ୟତଃ ଗଡ଼ଜାତ ଅଞ୍ଚଳର ଜଙ୍ଗଲରେ ଦେଖିବାକୁ ମିଳିଥାଏ ।

 ବିବିଧ ଭାରତୀୟ ପ୍ରାଦେଶିକ ନାମ 
 ପ୍ରାଦେଶିକ ଭାଷା  ନାମ ଓଡ଼ିଆ ଗୟା ଅଶ୍ୱତ୍ଥ, ଗୟା ଓସ୍ତ ସଂସ୍କୃତ  କ୍ଷୀରୀ, ଗଜପାଦପ, ନନ୍ଦୀବୃକ୍ଷ, ପ୍ରରୋହୀ, କ୍ଷୟତରୁ, ଅଶ୍ୱତ୍ଥ ଭେଦ, ସ୍ଥାଳି ବୃକ୍ଷ, ନନ୍ଦିକ, ତୁଳ, ତୁଣୀ, କୁବେରକ, କଚ୍ଛ, କାନ୍ତଳକ ଓ ଶିବପ୍ରିୟ ହିନ୍ଦୀ ବେଲିଆ ପିପ୍ପଲ, बेलिया पिपल ତେଲୁଗୁ ଗଙ୍ଗା ରାବି, ବଟିଚେଟ୍ଟୁ గఙ్గారాబి, బటిచేట్టు ବଙ୍ଗଳା ଗୋପିପଲ୍ଲ, ଗୟା ପିପ୍ପଲ গোপিপল্ল, গয়া পিপল

 ଶାସ୍ତ୍ରୋକ୍ତ ଗୁଣ 
ମଧୁର କଷାୟ ମିଶ୍ରିତ ତିକ୍ତରସ, ଲଘୁ, ଶୀତବୀର୍ଯ୍ୟ, ଶୁକ୍ର ବର୍ଦ୍ଧକ, ପୁଷ୍ଟିକର, କଟୁ ବିପାକ, ମଳ ରୋଧକର ଓ ଗ୍ରାହୀ ଏବଂ ବ୍ରଣ, ମେହ, କୁଷ୍ଠ, ରକ୍ତଦୋଷ, କଫ, ପିତ୍ତ, ଦାହ, ଶିରପୀଡ଼ା ଓ ବାୟୁଦୋଷ ନିବାରକ ଅଟେ। ମାତ୍ରା ଦୁଇ ଅଣାରୁ ଆଠ ଅଣା

 ବ୍ୟବହାର 
ଏହାର ସର୍ବାଙ୍ଗକୁ ଔଷଧ ରୂପରେ ବ୍ୟବହାର କରାଯାଏ।

 ମଣିଷ ଚିକିତ୍ସା 

 ମେହ ଓ ପ୍ରମେହରେ ଏହାର କୋମଳ ପତ୍ରକୁ ମହୁ ସହିତ ବାଟି ସେବନ କରାଯାଏ।
 ବ୍ରଣ, ବିଚର୍ଚ୍ଚିକା, କଣ୍ଡୁ, ଦଦ୍ରୁ, ପ୍ରମେହ, ଉପଦଂଶ, ବାତରକ୍ତ ଓ କୁଷ୍ଠରୋଗ ଆଦିରେ ଏହାର ଛେଲିକୁ ଜଳରେ ସିଝାଇ କ୍ୱାଥ ପ୍ରସ୍ତୁତ କରି ସେହି କ୍ୱାଥ ସହିତ, କିମ୍ବା ଏହାର ଛେଲିକୁ ଛେଚି ଚିପୁଡି ମହୁ ବା ମିଶ୍ରିଗୁଣ୍ଡ ମିଶାଇ ସେବନ କରାଯାଏ। 
 ଅତିସାର ଝାଡ଼ାରେ ଏହାର ଫଳକୁ ଜଳରେ ବାଟି ସେଥିରେ ଅଳ୍ପ ମିଶ୍ରିଗୁଣ୍ଡା ମିଶାଇ ସେବନ କରାଯାଏ। 
 ମୁଣ୍ଡବ୍ୟଥାରେ ଏହାର ଫୁଲର ରସ ସହିତ ମିଶ୍ରି ଗୁଣ୍ଡ ମିଶାଇ ସେବନ କରାଯାଏ ଓ ପତ୍ରର ରସକୁ ମସ୍ତିସ୍କରେ ମର୍ଦ୍ଦନ କରାଯାଏ।

 ପଶୁ ଚିକିତ୍ସା 
 ଅଗସ୍ତିପତ୍ର ସହିତ ଏହାର ଛେଲିକୁ ବାଟି ଗୋରୁମାନଙ୍କ ଦେହଲେ ଲେପିଲେ ସେମାନଙ୍କର ଚର୍ମରୋଗ ଦୂରହୁଏ।
 ଏହାର କୋମଳ ପତ୍ର ଗୋରୁଙ୍କୁ ଖୁଆଇଲେ ସେମାନେ ନୀରୋଗ ହୁଅନ୍ତି।

 ବାହାର ଆଧାର 
 ବନୌଷଧି ବିଜ୍ଞାନ. କୃଷ୍ଣବ୍ରହ୍ମା ଶତପଥି. ଧର୍ମଗ୍ରନ୍ଥ ଷ୍ଟୋର, ଅଲିଶା ବଜାର, କଟକ
 ପୂର୍ଣ୍ଣଚନ୍ଦ୍ର ଭାଷାକୋଷ – ଶ୍ରୀ ଗୋପାଳଚନ୍ଦ୍ର ପ୍ରହରାଜ।

ଶ୍ରେଣୀ:ଜୀବଜଗତ
ଶ୍ରେଣୀ:ଉଦ୍ଭିଦ ଜଗତ